valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

DĖL ADMINISTRACINIŲ SPRENDIMŲ, PRIIMTŲ NEVYKDANT TERITORIJŲ

PLANAVIMO PROCESO, TIKRINIMO TVARKOS APRAŠO PATVIRTINIMO

2023 m. gruodžio 15 d. Nr. 1V-171

Vilnius

Vadovaudamasis Lietuvos Respublikos teritorijų planavimo, statybos ir žemės naudojimo valstybinės priežiūros įstatymo 6 straipsnio 8 dalimi, Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 papunkčiais:

1. T v i r t i n u Administracinių sprendimų, priimtų nevykdant teritorijų planavimo proceso, tikrinimo tvarkos aprašą (pridedama).

2. P r i p a ž į s t u netekusiu galios Valstybinės teritorijų planavimo ir statybos inspekcijos prie Aplinkos ministerijos viršininko 2016 m. rugpjūčio 17 d. įsakymą Nr. 1V-99 „Dėl Administracinių sprendimų, priimtų nevykdant teritorijų planavimo proceso, tikrinimo tvarkos aprašo patvirtinimo“ su visais pakeitimais ir papildymais.

3. N u s t a t a u, kad šis įsakymas įsigalioja 2024 m. sausio 1 d.

L. e. viršininko pareigas	Saulius Puidokas

PATVIRTINTA

Valstybinės teritorijų planavimo ir statybos

inspekcijos prie Aplinkos ministerijos viršininko

2023 m. gruodžio 15 d. įsakymu Nr. 1V-171

ADMINISTRACINIŲ SPRENDIMŲ, PRIIMTŲ NEVYKDANT TERITORIJŲ PLANAVIMO PROCESO, TIKRINIMO TVARKOS

APRAŠAS

I skyrius

BENDROSIOS NUOSTATOS

1. Administracinių sprendimų, priimtų nevykdant teritorijų planavimo proceso, tikrinimo tvarkos aprašas (toliau – Aprašas) nustato nevykdant teritorijų planavimo (toliau – TP) proceso priimtų administracinių sprendimų, ir sprendimų, kai nevykdant TP proceso teritorijų planavimo dokumentuose taisomos techninės klaidos, keičiama arba nustatoma žemės sklypo pagrindinė žemės naudojimo paskirtis ir (ar) būdas), (toliau – sprendimas (-ai)) tikrinimo Valstybinėje teritorijų planavimo ir statybos inspekcijoje prie Aplinkos ministerijos (toliau – Inspekcija), informavimo apie patikrinimo rezultatus ir veiksmų, nustačius pažeidimų, atlikimo tvarką.

2. Sprendimų atitikties TP reglamentuojančių teisės aktų reikalavimams patikrinimo akto (toliau – patikrinimo aktas) rekvizitai pateikti šio Aprašo priede.

3. Privalomojo nurodymo rekvizitai patvirtinti Inspekcijos viršininko 2023 m. gruodžio 11 d. įsakymu Nr. 1V-165 „Dėl Privalomojo nurodymo rekvizitų patvirtinimo“.

4. Sprendimo dėl privalomojo nurodymo įvykdymo termino pratęsimo rekvizitai patvirtinti Inspekcijos viršininko 2023 m. gruodžio 14 d. įsakymu Nr. 1V-167 „Dėl Sprendimo dėl privalomojo nurodymo įvykdymo termino pratęsimo rekvizitų patvirtinimo“.

5. Aprašas privalomas Inspekcijos Teritorijų planavimo valstybinės priežiūros departamento Pirmojo ir Antrojo teritorijų planavimo priežiūros skyrių vadovams, taip pat valstybės tarnautojams ir darbuotojams, dirbantiems pagal darbo sutartis, tikrinantiems Aprašo 1 punkte nurodytų sprendimų atitiktį TP reglamentuojančių teisės aktų reikalavimams (toliau – darbuotojas (-ai)).

6. Patikrinimai, taikant šį Aprašą, atliekami raštu gavus skundų arba kai pagal turimą informaciją kyla įtarimų, kad nevykdant teritorijų planavimo proceso yra neteisėtai priimti sprendimai.

7. Skundai nenagrinėjami ar jų nagrinėjimas nutraukiamas, jeigu yra Lietuvos Respublikos teritorijų planavimo įstatyme, Lietuvos Respublikos teritorijų planavimo, statybos ir žemės naudojimo valstybinės priežiūros įstatyme (toliau – Priežiūros įstatymas), Lietuvos Respublikos viešojo administravimo įstatyme, Asmenų prašymų ir skundų nagrinėjimo viešojo administravimo subjektuose taisyklėse, patvirtintose Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Asmenų prašymų ir skundų nagrinėjimo viešojo administravimo subjektuose taisyklių patvirtinimo“ ir kituose teisės aktuose įtvirtinti pagrindai.

II skyrius

SĄVOKOS

8. Apraše vartojamos sąvokos atitinka Teritorijų planavimo įstatyme, Priežiūros įstatyme ir juos įgyvendinančiuose teisės aktuose vartojamas sąvokas.

III skyrius

SPRENDIMŲ TEISĖTUMO paTIKRINIMAS,

veiksmų ir REZULTATŲ ĮFORMINIMAS

9. Atliekant sprendimų teisėtumo patikrinimą, tikrinama, ar jie priimti nepažeidžiant TP reglamentuojančių teisės aktų.

10. Šio Aprašo nustatyta tvarka tikrinami tie sprendimai, kurie atitinka kartu visus išvardytus reikalavimus:

10.1. kurie priimti nevykdant TP proceso;

10.2. kuriais taisomos techninės klaidos, keičiama arba nustatoma žemės sklypo pagrindinė žemės naudojimo paskirtis ir (ar) būdas.

11. Darbuotojas, nustatęs, kad, vadovaujantis Aprašo 10 punktu, sprendimas turi būti tikrinamas, atlieka patikrinimą šia tvarka:

11.1. kai Inspekcija pagal kompetenciją neturi ir iš teisėtai prieinamų šaltinių negali gauti reikiamų dokumentų ar informacijos, vadovaudamasis Priežiūros įstatymo 6 straipsnio 2 dalimi ir 26 straipsnio 1 dalies 2 punktu:

11.1.1. surašo privalomąjį nurodymą sprendimą priėmusiam viešojo administravimo ir (ar) kitam subjektui (toliau – subjektas (-ai)) per 10 darbo dienų pateikti visus nurodytus su patikrinimu susijusius dokumentus ir informaciją;

11.1.2. kontroliuoja privalomojo nurodymo vykdymą:

11.1.2.1. privalomąjį nurodymą gavusiam subjektui pateikus rašytinį motyvuotą prašymą pratęsti Aprašo 11.1.1 papunktyje nurodytą terminą, Inspekcijoje nustatyta tvarka priima Aprašo 4 punkte nurodytą sprendimą dėl privalomojo nurodymo termino pratęsimo, apie priimtą sprendimą informuoja subjektą. Privalomojo nurodymo terminas gali būti pratęstas vieną kartą ir ne ilgiau kaip 10 darbo dienų, kai dėl nuo privalomąjį nurodymą gavusio subjekto nepriklausančių priežasčių šis nurodymas negali būti įvykdytas per nustatytą terminą;

11.1.2.2. gavęs Aprašo 11.1.1 papunktyje nurodytus dokumentus ir informaciją, patikrina, ar privalomasis nurodymas įvykdytas:

11.1.2.2.1. nustatęs, kad privalomasis nurodymas įvykdytas, tai pažymi informacinėje sistemoje, kurioje užregistruotas privalomasis nurodymas;

11.1.2.2.2. nustatęs, kad privalomasis nurodymas neįvykdytas, atlieka veiksmus, nurodytus Aprašo 12.2 papunktyje;

11.1.2.3. gavęs Aprašo 11.1.1 papunktyje nurodytus dokumentus ir informaciją bei nustatęs, kad privalomasis nurodymas įvykdytas, tikrina sprendimų atitiktį TP reglamentuojančių teisės aktų reikalavimams;

11.2. jei nustato, kad visi su patikrinimu susiję dokumentai ir informacija saugomi Inspekcijoje arba iš viešai prieinamų šaltinių juos galima gauti, Aprašo 11.1.1 papunktyje nurodyto privalomojo nurodymo nesurašo ir tikrina sprendimų atitiktį TP reglamentuojančių teisės aktų reikalavimams;

11.3. sprendimų atitiktį TP reglamentuojančių teisės aktų reikalavimams patikrina per 20 darbo dienų nuo visų patikrinimui atlikti reikalingų dokumentų ir informacijos gavimo Inspekcijoje dienos;

11.4. jei dėl objektyvių priežasčių per šį terminą patikrinimas negali būti atliktas, šį terminą galima pratęsti, bet ne ilgiau kaip 20 darbo dienų, apie tai ne vėliau kaip per 2 darbo dienas nuo termino pratęsimo dienos raštu informuodamas skundą pateikusį (patikrinimą inicijavusį) asmenį ir tikrinamus subjektus, nurodydamas patikrinimo termino pratęsimo priežastis;

11.5. baigęs sprendimų patikrinimą ir nenustatęs pažeidimų, surašo patikrinimo aktą;

11.6. baigęs sprendimų patikrinimą ir nustatęs pažeidimų:

11.6.1. vadovaudamasis Priežiūros įstatymo 6 straipsnio 3 ir 4 dalimis, surašo patikrinimo aktą ir privalomąjį nurodymą per jame nurodytą, bet ne ilgesnį kaip vieno mėnesio terminą panaikinti ar pakeisti neteisėtai priimtą sprendimą (jo dalį);

11.6.2. vadovaudamasis Priežiūros įstatymo 6 straipsnio 6 dalimi, įvertinęs pažeidimų mastą, pobūdį ir kitas su pažeidimų šalinimu susijusias aplinkybes, surašo tik patikrinimo aktą.

IV SKYRIUS

informavimas apie SPRENDIMŲ patikrinimo rezultatus

IR VEIKSMAI, NUSTAČIUS PAŽEIDIMų

12. Darbuotojas:

12.1. Aprašo 7 punkte nurodytais atvejais Priežiūros įstatymo nustatyta tvarka pateikia pranešimą dėl skundo nenagrinėjimo per 5 darbo dienas nuo skundo užregistravimo Inspekcijoje dienos, o pranešimą dėl skundo nagrinėjimo nutraukimo – per 5 darbo dienas nuo aplinkybių, sudarančių pagrindą nutraukti nagrinėjimą, paaiškėjimo dienos;

12.2. Aprašo 11.1.2.2.2 papunktyje nurodytu atveju atlieka šiuos veiksmus:

12.2.1. per 2 darbo dienas nuo privalomajame nurodyme nustatyto arba pratęsto termino pabaigos dienos informuoja skundą pateikusį asmenį, nurodydamas, kad skundas bus išnagrinėtas per 20 darbo dienų nuo visų privalomų pateikti dokumentų ir informacijos gavimo Inspekcijoje dienos;

12.2.2. įstatymų nustatytais atvejais ir tvarka atlieka su administracinės nuobaudos privalomojo nurodymo neįvykdžiusiam subjektui skyrimu susijusius veiksmus;

12.3. Aprašo 11.5 papunktyje nurodytu atveju per 5 darbo dienas nuo patikrinimo pabaigos apie skundo nagrinėjimo rezultatus informuoja skundą pateikusį (patikrinimą inicijavusį) asmenį ir patikrintą sprendimą priėmusį subjektą, pridėdamas patikrinimo aktą;

12.4. Aprašo 11.6.1 papunktyje nurodytu atveju (išskyrus Aprašo 12.5 papunktyje nurodytą atvejį), vadovaudamasis Priežiūros įstatymo 6 straipsnio 4 ir 5 dalimis:

12.4.1. ne vėliau kaip per 5 darbo dienas nuo patikrinimo akto ir privalomojo nurodymo užregistravimo dienos apie skundo nagrinėjimo rezultatus informuoja jį pateikusį (patikrinimą inicijavusį) asmenį, pridėdamas patikrinimo aktą ir privalomąjį nurodymą;

12.4.2. kontroliuoja privalomojo nurodymo vykdymą:

12.4.2.1. pasibaigus privalomojo nurodymo įvykdymo terminui arba iki šio termino pabaigos gavus subjekto, kuriam pateiktas privalomasis nurodymas, raštą, kad šis nurodymas yra įvykdytas, ir tai patvirtinančius dokumentus, patikrina, ar šis nurodymas įvykdytas:

12.4.2.1.1. nustatęs, kad privalomasis nurodymas įvykdytas, nustatyta tvarka tai pažymi informacinėje sistemoje, kurioje užregistruotas privalomasis nurodymas ir apie tai per 5 darbo dienas nuo patikrinimo pabaigos informuoja skundą pateikusį (patikrinimą inicijavusį) asmenį ir patikrintą sprendimą priėmusį subjektą;

12.4.2.1.2. nustatęs, kad privalomasis nurodymas neįvykdytas, ne vėliau kaip per 1 mėnesį nuo privalomojo nurodymo įvykdymo termino pabaigos, Inspekcijoje nustatyta tvarka, parengia ir pateikia rašytinę išvadą, kuria siūloma kreiptis į teismą dėl neteisėtai priimto administracinio sprendimo (jo dalies) panaikinimo ar dėl įpareigojimo vykdyti privalomąjį nurodymą, per 2 mėnesius nuo privalomojo nurodymo įvykdymo termino pabaigos, Inspekcijoje nustatyta tvarka, kreipiasi į teismą dėl neteisėtai priimto administracinio sprendimo (jo dalies) panaikinimo ar kito įpareigojimo vykdyti privalomąjį nurodymą;

12.5. Aprašo 11.6.2 papunktyje nurodytu atveju (išskyrus Aprašo 12.6 papunktyje nurodytą atvejį), vadovaudamasis Priežiūros įstatymo 6 straipsnio 6 dalimi:

12.5.1. per 5 darbo dienas nuo patikrinimo pabaigos apie skundo nagrinėjimo rezultatus informuoja jį pateikusį (patikrinimą inicijavusį) asmenį ir patikrintą sprendimą priėmusį subjektą;

12.5.2. Inspekcijoje nustatyta tvarka parengia ir pateikia rašytinę išvadą, kuria siūloma kreiptis į teismą dėl teisės aktų pažeidimų šalinimo;

12.6. jei patikrinimo akte konstatuotas sprendimo neteisėtumas, tačiau po šio akto surašymo priimtas subjekto sprendimas dėl TP dokumento tvirtinimo ir todėl neteisėtas sprendimas nebesukelia teisinių pasekmių, per 5 darbo dienas nuo patikrinimo pabaigos apie skundo nagrinėjimo rezultatus informuoja skundą pateikusį (patikrinimą inicijavusį) asmenį ir patikrintą sprendimą priėmusį subjektą.

V SKYRIUS

BAIGIAMOSIOS NUOSTATOS

13. Už šio Aprašo pažeidimus darbuotojai atsako teisės aktų nustatyta tvarka.

_________________

Administracinių sprendimų, priimtų nevykdant

teritorijų planavimo proceso, tikrinimo tvarkos aprašo

priedas

(Administracinio sprendimo patikrinimo akto rekvizitai)

VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS

TERITORIJŲ PLANAVIMO VALSTYBINĖS PRIEŽIŪROS DEPARTAMENTO

________________________________________________________________ SKYRIUS

NEVYKDANT TERITORIJŲ PLANAVIMO PROCESO PRIIMTO ADMINISTRACINIO SPRENDIMO ATITIKTIES TERITORIJŲ PLANAVIMĄ REGLAMENTUOJANČIŲ TEISĖS AKTŲ REIKALAVIMAMS PATIKRINIMO AKTAS

20 m. ____________ d. Nr. ________

(data)	(reg. numeris)

____________________

(vieta)

Tikrinamas administracinis sprendimas

_________________________________________________________________________

(pavadinimas, data ir numeris)

Subjektas, kurio administracinis sprendimas tikrinamas

_________________________________________________________________________

(fizinio asmens vardas, pavardė, asmens kodas, adresas,

________________________________________________________________________

juridinio asmens teisinė forma, pavadinimas, kodas, buveinės adresas,

_________________________________________________________________________

subjekto, kuris nėra nei fizinis, nei juridinis asmuo, pavadinimas ir adresas)

Patikrinimo akto teisinis pagrindas

Lietuvos Respublikos teritorijų planavimo, statybos ir žemės naudojimo valstybinės priežiūros įstatymo 6 straipsnio 3 dalis

Patikrinimo akto turinys

_________________________________________________________________________

Nustatytų pažeidimų mastas, pobūdis, kitos su jų šalinimu susijusios aplinkybės arba įrašyti „Pažeidimų nenustatyta“

_________________________________________________________________________

Aktą surašė

________________________________ ____________ ______________________

(pareigos) (parašas) (vardas ir pavardė)

_________________